שמונה צדדים לאמת

שמונה צדדים לאמת (באנגלית: Vantage Point) הוא סרט פעולה ומותחן שיצא לאקרנים ב-22 בפברואר 2008. את הסרט ביים פיט טראוויס, ומככבים בו דניס קווייד, מתיו פוקס, פורסט ויטאקר, סיגורני ויבר, ויליאם הרט ואיילת זורר. רוב הצילומים היו במקסיקו, ומיעוטו בסלמנקה - העיר בה מתרחשת העלילה. הסרט בנוי באופן שמציג את אותן 23 דקות בזו אחר זו משמונה זוויות ראייה של דמויות שונות שהיו מעורבות כל אחת בדרכה באירוע, כל זווית ראייה חושפת חלק נוסף מהתמונה המלאה, צד נוסף של האמת. מבקר הקולנוע יאיר רוה סבור כי תרגום שם הסרט בעברית - "שמונה צדדים לאמת" אינו נאמן לתסריט, שכן בסרט מופיעות תשע דמויות מרכזיות וחמישה או שישה כיווני עלילה. העלילה מתרחשת בעיר סלמנקה שבספרד. נשיא ארצות הברית הנרי אשטון (ויליאם הרט) עורך ועידת פסגה נגד הטרור, ובמהלך הנאום המרכזי שלו בכיכר בעיר יורים בנואם, שמתברר מאוחר יותר ככפיל של הנשיא האמיתי. כמה דקות מאוחר יותר מתפוצצת פצצה תחת בימת הנואמים, וכן חודר מתנקש למלון בו הנשיא האמיתי שוכן, יורה בפמלייתו וחוטף את הנשיא עצמו. הנשיא נלקח באמבולנס לעבר יעד בלתי נודע, ותוך כדי הנסיעה מנהל מערך האבטחה שלו, בארנס, מצליח למצוא אותו ומציל את חייו. תומאס בארנס (דניס קווייד) - מנהל מערך האבטחה של הנשיא, שלאחר הפיצוץ בוחן את מצלמות ערוץ הטלוויזיה, ומגלה את בגידתו של טיילור, רודף אחריו והורג אותו. לבסוף מצליח בארנס ליירט את האמבולנס בתוכו מוחזק הנשיא, לירות למוות בחוטפו ולהצילו. קנט טיילור (מתיו פוקס) - מאבטח במעגל האבטחה הראשון של הנשיא שמתברר כבוגד וחובר לחוטפים, אך בראנס מגלה אותו, רודף אחריו, ולבסוף הוא נורה למוות בידי של בארנס. הווארד לוּיס (פורסט ויטאקר) - תייר מזדמן שמצלם בעת אירוע ההתנקשות, ומעורב מאוחר יותר, באקראי, במרדף אחר החוטפים. רקס ברוקס (סיגורני ויבר) - עורכת חדשות השטח שצופה בהתנקשות דרך מצלמות הערוץ שלה, ולאחר מכן, באמצעות הצילומים, מסייעת לבראנס לשחזר את ההתרחשויות. נשיא ארצות הברית הנרי אשטון (ויליאם הרט) - בתחילה הוא בחדרו במלון וכפילו הוא זה שנואם, ולפתע מתפרץ לחדרו טרוריסט וחוטף אותו באמצעות אמבולנס. ורוניקה (איילת זורר) - טרוריסטית ספרדיה שחוטפת את הנשיא. אנג'י ג'ונס (זואי סלדנה) - אם ובתה המזדמנות למקום, בעת האירוע מאבדות אחת את השנייה, ולבסוף נפגשות שוב, לאחר שהווארד מציל את הילדה מדריסה. דמויות נוספות אנריקה (אדוארדו נורייגה) חווייר (אדגר רמירס) הסוכן הולדן (ריצ'רד טי ג'ונס) פיל מק'קולף (ברוס מק'גיל) סוארז (סעיד טגמאוי) הסרט זכה לביקורות גרועות בישראל ובעולם. מספר מבקרים טענו כי הסרט מבוסס על גימיק בלבד - של זוויות הראייה השונות - ואילו התסריט עצמו רדוד. מבקר הקולנוע של הניו יורק טיימס, מנואלה דארגיס, כתב כי הסרט מנסה לחפות על תסריט גרוע וחלול בשחקנים ידועים, וכי זה "גימיק שמחפש נקודה". אותה ביקורת, אודות התסריט, כתב גם מבקר הקולנוע אורי קליין: ”אם תסריט הוא נבוב וסתמי שום גימיק לא יציל אותו.” הוא ממשיך ומכנה את התסריט "שטוח ומכני", וכי ”העלילה נדמית כאילו נפלטה ממחשב שלתוכו הוטענו כל הנוסחאות של סרטי הפעולה שראינו בשנים האחרונות.” בביקורת נוספת המתייחסת לתסריט נכתב: ”בשביל מה בזבזנו חצי סרט בצפייה באותן 20 דקות, שוב ושוב, אם בסוף יוצרי הסרט התקפלו והחליטו לספר את הסיפור בשיטה הנורמלית?!”. רשומון אתר האינטרנט הרשמי של שמונה צדדים לאמת (באנגלית) "שמונה צדדים לאמת", במסד הנתונים הקולנועיים IMDb (באנגלית) "שמונה צדדים לאמת", באתר נטפליקס "שמונה צדדים לאמת", באתר AllMovie (באנגלית) "שמונה צדדים לאמת", באתר Rotten Tomatoes (באנגלית) "שמונה צדדים לאמת", באתר Box Office Mojo (באנגלית) "שמונה צדדים לאמת", באתר Metacritic (באנגלית) "שמונה צדדים לאמת", באתר אידיבי "שמונה צדדים לאמת", במסד הנתונים הקולנועיים KinoPoisk (ברוסית) אתר הסרט אורי קליין, אמת אלמונית - שמונה צדדים לאמת, באתר הארץ, 12 במרץ 2008 יאיר רוה, "שמונה צדדים לאמת", הביקורת, בבלוג הקולנוע "סינמסקופ" "שמונה צדדים לאמת", ביקורת על הסרט באתר "עין הדג" יאיר רוה, "שמונה צדדים לאמת" - הביקורת, בבלוג הקולנוע "סינמסקופ", וכך גם בביקורת על הסרט באתר עין הדג. Manohla Dargis, One Assassination Attempt, a Multitude of Perspectives, The New York Times. אורי קליין, אמת אלמונית - שמונה צדדים לאמת, באתר הארץ, 12 במרץ 2008 שמונה צדדים לאמת באתר עין הדג.